smcproject/ml-wiki-sentences huggingface dataset:
അവലംബം ↑ http://www.npr.org/templates/story/story.php?storyId=130353817 മലയാളമനോരമ , കൊച്ചി , 2010 ഒക്ടോബർ 06   .
പുറംകണ്ണികൾ Science Daily: New Language Identified in Remote Corner of India Enduring Voices Project Living Tongues Institute for Endangered Languages The New York Times: Hunting One Language, Stumbling Upon Another
കൊറോണ ധവാൻ
സി.സി. നിതിൻ സംവിധാനം ചെയ്ത് സുജയ് മോഹൻരാജ് തിരക്കഥ എഴുതി 2023-ൽ പുറത്തിറങ്ങിയ ഒരു മലയാള ഹാസ്യ ചലച്ചിത്രമാണ് കൊറോണ ധവാൻ .
ലുക്ക്മാൻ അവറാനും ശ്രീനാഥ് ഭാസിയും പ്രധാന വേഷങ്ങളിൽ എത്തുന്ന ചിത്രത്തിൽ ജോണി ആന്റണി , ഇർഷാദ് അലി , ശ്രുതി ജയൻ, സീമ ജി. നായർ , ധർമ്മജൻ ബോൾഗാട്ടി , ശിവജി ഗുരുവായൂർ, സുനിൽ സുഖദ എന്നിവരും അഭിനയിക്കുന്നു.
ജെയിംസ് ആൻഡ് ജെറോം പ്രൊഡക്ഷൻസിന്റെ ബാനറിൽ ജെയിംസ് ജോണും ജെറോം ജോണും ചേർന്നാണ് ചിത്രം നിർമ്മിച്ചിരിക്കുന്നത്.
കോവിഡ്-19 ലോക്ക്ഡൗൺ കാലത്ത് മദ്യം ലഭിക്കാൻ ബുദ്ധിമുട്ടുന്ന ഒരു കൂട്ടം മദ്യപാനികളെ ചുറ്റിപ്പറ്റിയാണ് ചിത്രത്തിന്റെ കഥ മുമ്പോട്ടു പോകുന്നത്.
ചിത്രത്തിന്റെ ആദ്യ പേര് കൊറോണ ജവാൻ എന്നായിരുന്നു, പിന്നീട് ചില സാങ്കേതിക കാരണങ്ങളാൽ നിർമ്മാതാക്കൾ ചിത്രത്തിന്റെ പേര് കൊറോണ ധവാൻ എന്നാക്കി മാറ്റി.
സെൻട്രൽ ബോർഡ് ഓഫ് ഫിലിം സർട്ടിഫിക്കേഷന്റെ ഉദ്യോഗസ്ഥർ പറയുന്നതനുസരിച്ച്, 'ജവാൻ' എന്ന പേര് സിനിമയിൽ നിന്ന് നീക്കം ചെയ്യേണ്ടിവന്നു, കാരണം ഇത് കേരളത്തിലെ ഒരു ജനപ്രിയ മദ്യ ബ്രാൻഡാണ്.
അതുകൊണ്ട് ജവാൻ എന്ന വാക്ക് ചിത്രത്തിന്റെ തലക്കെട്ടിൽ ഉപയോഗിക്കുന്നത് ബ്രാൻഡിന് കൂടുതൽ പ്രചാരം നേടി കൊടുക്കുവാൻ ഇടയാക്കും.
അഭിനേതാക്കൾ ലുക്ക്മാൻ അവറാൻ - ധവാൻ വിനു ശ്രീനാഥ് ഭാസി - പാമ്പ് ഗ്ലാഡ്‌സൺ ജോണി ആന്റണി - സത്യജിത്ത് / കരിക്ക് സത്യ, എക്സൈസ് സബ് ഇൻസ്പെക്ടർ ഇർഷാദ് അലി - റോക്കറ്റ് ഷിബു ശ്രുതി ജയൻ - സ്വപ്‌ന സീമ ജി.നായർ - സുമിത്ര ധർമജൻ ബോൾഗാട്ടി - സാബുമോൻ വിജിലേഷ് കാരയാട് - മനു സുനിൽ സുഖദ ശിവജി ഗുരുവായൂർ - ആന്റണി തോമസ്, പോലീസ് ഡെപ്യൂട്ടി സൂപ്രണ്ട് ശരത് സഭ - സുമേഷ് ബിറ്റോ ഡേവിസ് - ഗോഡ്‌സൺ ബാലാജി ശർമ്മ - സാബു പി.കെ., എക്സൈസ് ഉദ്യോഗസ്ഥൻ ഉണ്ണി നായർ - പാപ്പൻ അനീഷ് ഗോപാൽ - കുട്ടൻ സിനോജ് വർഗ്ഗീസ് - ദുർബലൻ വിനീത് തട്ടിൽ - ബാർ മുതലാളി ഹരീഷ് പേങ്ങൻ സംഗീതം
ചിത്രത്തിന്റെ സംഗീതം റിജോ ജോസഫും പശ്ചാത്തല സംഗീതം ബിബിൻ അശോകും നിർവ്വഹിച്ചിരിക്കുന്നു.
സുഹൈൽ കോയ, മനു മഞ്ജിത്ത്, അജീഷ് ദാസൻ എന്നിവർ ചേർന്നാണ് വരികൾ എഴുതിയിരിക്കുന്നത്.
25 ഏപ്രിൽ 2023 ന് കൊച്ചിയിൽ നടന്ന ചടങ്ങിൽ ഉണ്ണി മുകുന്ദനും വിനയ് ഫോർട്ടും ചേർന്നാണ് ഓഡിയോ പ്രകാശനം നിർവഹിച്ചത്.
"കണ്ണ് കുഴഞ്ഞേ" മത്തായി സുനിൽ, ലുക്ക്മാൻ, ജോണി ആന്റണി 3:08 2.
"തലകിറുക്ക്" ആന്റണി ദാസൻ 3:11 3.
"വട്ടം വട്ടം ചുറ്റാതെ" അരുൺ അശോക്, നീലിമ പി.ആർ. 3:23 ആകെ ദൈർഘ്യം: 9:42 റിലീസ് തീയേറ്റർ
28 ജൂലൈ 2023 ന് റിലീസ് ചെയ്യാൻ തീരുമാനിച്ചിരുന്ന ചിത്രം പിന്നീട് മാറ്റിവയ്ക്കുകയായിരുന്നു.
ലിസ്റ്റിൻ സ്റ്റീഫന്റെ ഉടമസ്ഥതയിലുള്ള മാജിക്ക് ഫ്രെയിംസ് പ്രൊഡക്ഷൻ കമ്പനി 4 ഓഗസ്റ്റ് 2023 ന് ചിത്രം തീയേറ്ററുകളിൽ റിലീസ് ചെയ്തു.
ദ ഹിന്ദുവിന്റെ നിരൂപകയായ ശിൽപ നായർ ആനന്ദ് ഒന്നിലധികം പ്ലോട്ട്‌ലൈനുകളും നിരവധി കഥാപാത്രങ്ങളും ഉള്ള നവാഗത സംവിധായകൻ സിസിയുടെ സിനിമ ഒരൊറ്റ ആഖ്യാനത്തെക്കാൾ പല എപ്പിസോഡുകളുള്ള ഒരു പരമ്പര പോലെയാണ് എന്ന് എഴുതി.
ദ ന്യൂ ഇന്ത്യൻ എക്‌സ്‌പ്രസിന്റെ വിഘ്‌നേഷ് മധു ചിത്രത്തിന് 5-ൽ 2.5 നക്ഷത്രങ്ങൾ റേറ്റിംഗ് നൽകി, കൊറോണ ധവാൻ നിങ്ങൾ ഇതുവരെ കണ്ടു ശീലിച്ച പ്രമേയങ്ങളോ കഥാപാത്ര വികാസമോ ഉള്ള ഒരു സിനിമയല്ല, എന്നാൽ അതിലെ ചില പ്രശ്‌നങ്ങൾ അവഗണിക്കാനാകാത്തതാണ് എന്ന് എഴുതുകയുണ്ടായി.
അവലംബങ്ങൾ പുറത്തേക്കുള്ള കണ്ണികൾ കൊറോണ ധവാൻ ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് കൊറോണ ധവാൻ
കൊറെസ്റ്റ ടി. കാൻഫീൽഡ് കൊറെസ്റ്റ തിസ്ബ കാൻഫീൽഡ് നാപ്പ്.
കൊറെസ്റ്റ തിസ്ബ കാൻഫീൽഡ് നാപ്പ് (ജീവിതകാലം: മാർച്ച് 6, 1833 - മെയ് 1, 1920) 19-ാം നൂറ്റാണ്ടിലെ അമേരിക്കൻ ഐക്യനാടുകളിലെ ഒഹായോയിൽ നിന്നുള്ള ഒരു അമേരിക്കൻ വൈദ്യനായിരുന്നു.
അമേരിക്കൻ ഇൻസ്റ്റിറ്റ്യൂട്ട് ഓഫ് ഹോമിയോപ്പതിയിൽ ഓഫീസറായി സേവനമനുഷ്ഠിച്ച ആദ്യ വനിതയായി അവർ അറിയപ്പെടുന്നു.
കൊറെസ്റ്റ തിസ്ബ കാൻഫീൽഡ് 1833-ൽ ഒഹായോയിലെ ചാർഡോണിൽ ജനിച്ചു.
കാൻഫീൽഡ് കുടുംബം അവരുടെ സ്തുത്യർഹമായ സേവനത്തിൻറെ പേരിൽ, ഇംഗ്ലണ്ടിലെ രാജാവിൽ നിന്ന് 1350-ൽ, യോർക്ക്ഷെയറിലെ കാം നദിയോരത്ത് ഒരു  ഭൂഗ്രാൻറ് സ്വീകരിച്ചുകൊണ്ട് അവിടെ താമസമാക്കിയവരായിരുന്നു.
ഏകദേശം 300 വർഷത്തോളം ആ ഗ്രാന്റ് കൈവശപ്പെടുത്തിയിരുന്ന അവർ, പ്ലിമൗത്ത് തീർത്ഥാടകരുടെ വരവിനു തൊട്ടുപിന്നാലെ അമേരിക്കൻ ഐക്യനാടുകളിലെത്തുകയും, കണക്റ്റിക്കട്ടിലെ ന്യൂ ഹേവനിലെ ആദ്യത്തെ താമസക്കാരിൽപ്പെട്ടവരായി മാറുകയം ചെയ്തു.
കാൻഫീൽഡുകളുടെ പരമ്പര ഫ്രഞ്ച് ഹ്യൂഗനോട്ട്സ്, ന്യൂ ഇംഗ്ലണ്ട് പ്രെസ്ബിറ്റേറിയൻ എന്നിവരിൽ നിന്നായിരുന്നു.
കുട്ടിക്കാലം മുതൽക്കുതന്നെ കോറെസ്റ്റ ഒരു ഡോക്ടർ ആകാൻ ആഗ്രഹിച്ചിരുന്നു.
ചെറുപ്രായത്തിൽ തന്നെ അവർ ചാർഡോൺ സെമിനാരിയിൽ പ്രവേശിച്ചു.
1849 നവംബർ 26-ന് ഫ്രാങ്ക്ലിൻ നാപ്പിനെ വിവാഹം കഴിച്ച കാൻഫീൽഡിന് അദ്ദേഹത്തിൽ മൂന്ന് കുട്ടികളുണ്ടായിരുന്നു.
അവസാന കുട്ടിയുടെ ജനനത്തിനു ശേഷം അവൾ വർഷങ്ങളോളം ഒരു വിദ്യാലയത്തിൽ അദ്ധ്യാപനം നടത്തി.
1869-ൽ അമേരിക്കൻ ആഭ്യന്തരയുദ്ധത്തിന്റെ അവസാനത്തിൽ വിധവയും സാമ്പത്തിക ഭദ്രതയില്ലാതെയും അവർ ഒഹായോയിലെ ക്ലീവ്‌ലാൻഡിലെ വുമൺസ് ഹോമിയോപ്പതിക് കോളേജിൽ പ്രവേശനം നേടി.
ഒരു അർദ്ധ വർഷത്തെ സ്കോളർഷിപ്പിന്റെ സഹായത്തോടെ, കാൻഫീൽഡ് ആദ്യത്തെ കോളേജ് വർഷം പൂർത്തിയാക്കി.
രണ്ടാം വർഷത്തിൽ, കോളേജിൽ സാമ്പത്തികമായി പിന്തുണയ്ക്കന്നതിന്, അവൾ കോളജ് പ്രസിഡന്റ് ഡോ. മൈറ കെ. മെറിക്കിന്റെ സഹായിയായി.
അനാട്ടമിയുടെ ഡെമോൺസ്ട്രേറ്ററായി കുറച്ചുകാലം സേവനമനുഷ്ഠിച്ച അവർ 1871-ൽ ഒന്നാം ഓണേർസ് ബിരുദം നേടി.
തുടർന്നുള്ള വേനൽക്കാലത്ത്, അവൾ ഇന്ത്യാനയിലെ ഫോർട്ട് വെയ്നിൽ പരിശീലനം നടത്തുകയും ഒഹായോയിലെ ക്ലീവ്‌ലാൻഡിലെ മെൻസ് ഹോമിയോപ്പതിക് കോളേജിൽ പ്രവേശിക്കാൻ മതിയായ വരുമാനം നേടുകയുംചെയ്തു.
അവിടെയായിരിക്കുമ്പോൾ, അവൾ വനിതാ വിഭാഗത്തിൽ ശരീരഘടനയുടെ മാതൃകാ ഡെമോൺസ്ട്രേറ്ററും, കൂടാതെ ചെലവുകൾ നികത്താൻ രാവിലെയും വൈകുന്നേരവും രോഗികളെ സന്ദർശിച്ച് മതിയായ പരിശീലനവും നടത്തിയിരുന്നു.
എല്ലാ പ്രഭാഷണങ്ങളിലും പങ്കെടുത്ത്, മുഴുവൻ പാഠ്യപദ്ധതിയിലൂടെയും കടന്നുപോയ അവർ, 1872-ൽ ബിരുദം നേടി, പുരുഷന്മാരുടെ കോഴ്‌സിൽ മൂന്നാമത് എത്തുകയും ചെയ്തതോടെ ഒരു സമ്മാനത്തിന് അർഹതയുണ്ടെന്ന് ഫാക്കൽറ്റി സമ്മതിച്ചുവെങ്കിലും അത് പ്രാക്ടീസ് നടത്തുന്ന ഒരു ഫിസിഷ്യന് നൽകി ഒരു മാതൃകയാകാൻ ഫാക്കൽറ്റി വിസമ്മതിച്ചു.
ഒരു മെഡിക്കൽ ഡോക്ടറെന്ന നിലയിൽ, പെൻസിൽവാനിയയിലെ ടൈറ്റസ്‌വില്ലിൽ സ്ഥിരതാമസമാക്കുന്നതിന് മുമ്പ് കാൻഫീൽഡ് ക്ലീവ്‌ലാൻഡിൽ കുറച്ച് മാസങ്ങൾ പ്രാക്ടീസ് ചെയ്തിരുന്നു.
അവലംബം ↑ ↑ 1 2 3 Willard Livermore 1897 , പുറം.
sfn error: no target: CITEREFWillardLivermore1897 ( help ) ↑ 1 2 Metropolitan Art Engraving Publishing Company 1893 , പുറം.
sfn error: no target: CITEREFMetropolitan_Art_Engraving_ _Publishing_Company1893 ( help ) ↑ J. W. Connorton Publishing Company 1892 , പുറം.
sfn error: no target: CITEREFJ.
_Connorton_Publishing_Company1892 ( help )
കൊറീല ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ , സിഡ്നിയിൽ നിന്നും വടക്കായി 631 കിലോമീറ്റർ ദൂരെ സ്ഥിതിചെയ്യുന്ന ദേശീയോദ്യാനമാണ് കൊറീല ദേശീയോദ്യാനം .
വംശനാശഭീഷണി നേരിടുന്ന അനേകം സ്പീഷീസുകളിൽപ്പെട്ട പക്ഷികളെ സംരക്ഷിക്കുന്നതുമൂലം,  പ്രധാനപ്പെട്ട പക്ഷിസങ്കേതമായ സീനിക് റിമ്മിന്റെ ഭാഗമായ ഈ ദേശീയോദ്യാനത്തിനുള്ള പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
കൊറുപ്പ് ദേശീയോദ്യാനം
കൊറുപ്പ് ദശീയോദ്യാനം കാമറൂണിൻറെ തെക്കുപടിഞ്ഞാറൻ പ്രവിശ്യയിൽ സ്ഥിതി ചെയ്യുന്ന ഒരു ദേശീയോദ്യാനമാണ്.
1,260 ചതുരശ്ര അടി വിസ്തീർണ്ണമുള്ള പ്രാഥമിക വനഭൂമിയാണ്.
1,260 ചതുരശ്ര കിലോമീറ്റർ വിസ്തീർണ്ണമുള്ള ഈ ദേശീയോദ്യാനത്തിൻറെ ഭൂരിപക്ഷം ഭാഗങ്ങളും ആഘാതമേൽക്കാത്ത  പ്രാഥമിക വനഭൂമിയാണ്.
ആഫ്രിക്കയിലെ ഏറ്റവും പഴക്കമുള്ളതും വൈവിധ്യമാർന്ന സസ്യജന്തുജാലങ്ങളാൽ സമ്പന്നവുമായ ഉഷ്ണമേഖലാ വനങ്ങളിൽ ഒന്നാണിത്.
കാമറൂണിലെ വിനോദ സഞ്ചാരികൾക്ക് ഏറ്റവും പ്രാപ്യമായ മഴക്കാടുകളുള്ള ദേശീയോദ്യാനമാണിത്.
സഞ്ചാരികൾക്കുള്ള അടിസ്ഥാന സൗകര്യങ്ങൾക്കു പുറമേ തുറന്നുകിടക്കുന്ന വനപഥങ്ങളുടെ ഒരു വലിയ ശൃംഖലയും ഇവിടെയുണ്ട്.
പക്ഷിനിരീക്ഷണത്തിന് ഏറ്റവും പ്രശസ്തമായ സ്ഥലമാണിത്.
അതുപോലെ ഡ്രിൽ ( Mandrillus leucophaeus ), പ്രിയൂസ് റെഡ് കൊളോബസ് ( Procolobus preussi ), റെഡ്-ഇയേർഡ് ഗ്യൂനൺ ( Cercopithecus erythrotis ), നൈജീരിയൻ ചിമ്പൻസി പോലയുള്ള പ്രൈമേറ്റുകളെ വീക്ഷിക്കുന്നതിനും  ഇവിടെ സൌകര്യങ്ങളുണ്ട്.
വിവിധ മേഖലകളിൽ നിന്നുള്ള ഗവേഷകർ മൂന്നു പതിറ്റാണ്ടുകളായി കൊറുപ്പ് ദേശീയോദ്യാനത്തിൽ ജീവശാസ്ത്ര പഠനങ്ങൾ നടത്തിയിട്ടുണ്ട്, കൂടാതെ മഴക്കാടുകളിലെ ജൈവവ്യവസ്ഥയെക്കുറിച്ച് സമൃദ്ധമായ വിവരങ്ങൾ ഇവർ രേഖപ്പെടുത്തിയിരിക്കുന്നു.
ഈ ഫലകത്തിന്റെ പ്രാഥമിക ദൃശ്യരൂപം നിയന്ത്രിക്കാൻ | state = എന്ന ചരം ഉപയോഗപ്പെടുത്താവുന്നതാണ്: | state = collapsed : {{കൊറുപ്പ് ദേശീയോദ്യാനം|state=collapsed}} ഈ ഫലകത്തിന്റെ ഉള്ളടക്കത്തെ മറച്ചുവെച്ച് പ്രധാന തലക്കെട്ട് മാത്രമായി കാണിക്കാൻ ഇങ്ങനെ ഉപയോഗിക്കുക | state = expanded : {{കൊറുപ്പ് ദേശീയോദ്യാനം|state=expanded}} ഈ ഫലകത്തിന്റെ ഉള്ളടക്കത്തെ എപ്പോഴും മുഴുവനായി കാണിക്കാൻ ഇങ്ങനെ ഉപയോഗിക്കുക.
| state = autocollapse : {{കൊറുപ്പ് ദേശീയോദ്യാനം|state=autocollapse}} { { navbar } } , { { sidebar } } , അഥവാ ഉള്ളടക്കം മറയ്ക്കാൻ നിർദേശിക്കുന്ന മറ്റേതെങ്കിലും പട്ടികകൾ ഉൾപ്പെടുത്തിയിട്ടുണ്ടെങ്കിൽ ഉള്ളടക്കം മറയ്ക്കും മറ്റു നിർദേശങ്ങളൊന്നുമില്ലെങ്കിൽ ഫലകം മുഴുവനായി പ്രദർശിപ്പിക്കും
കൊറോണ ഇംഗ്ലീഷ് വിലാസം https://ml.wikipedia.org/wiki/Corona പൂർണ്ണ സൂര്യഗ്രഹണ സമയത്ത് നഗ്നനേത്രങ്ങൾ കൊണ്ട് സോളാർ കൊറോണ കാണാൻ കഴിയും.
സൂര്യന്റെ വാതകനിബദ്ധമായ ബാഹ്യാന്തരീക്ഷത്തെയാണ് കൊറോണ ( Corona ) എന്ന് പറയുന്നത്.
കൊറോണയ്ക്ക് ആന്തരികകൊറോണ (Inner Corona/ Photosphere),  ബാഹ്യകൊറോണ (Outer Corona/Chromosphere) എന്നിങ്ങനെ രണ്ട് ഭാഗങ്ങളുണ്ട്.
കൊറോണയുടെ താപനില ഏതാണ്ട് 5,550 ഡിഗ്രി സെൽ ഷ്യസ് ആണ്.
ഏതാണ്ട് ഒരു മില്യൻ കിലോമീറ്റർ (6 ലക്ഷം മൈൽ) വരെ കൊറോണ  വ്യാപിച്ചുകിടക്കുന്നു.
സാധാരണയായി സൂര്യഗ്രഹണ സമയത്താണ് കൊറോണ കാണാവുന്നത്.
നക്ഷത്രങ്ങളുടെ പുറം അന്തരീക്ഷത്തെയും കൊറോണയെന്നു പറയുന്നു.
കൊറോണയെക്കുറിച്ച്  പഠിക്കുന്നതിനുള്ള ഉപകരണമാണ് കൊറോണാഗ്രാഫ്  (Corona graph)
സൂര്യോപരിതലത്തിലുള്ള കൊറോണയെപറ്റി വിശദമായി പഠിക്കുന്നതിനായി ഐ.എസ്.ആർ.ഒ. ISROയ്ക്ക് ആദിത്യയെന്ന ഒരു ഉപഗ്രഹം വിക്ഷേപിക്കാനുള്ള പദ്ധതി ഉണ്ട്.
ഭൂമിയിൽ നിന്നും 600 കിലോമീറ്റർ ദൂരെയുള്ള ഭ്രമണപഥത്തിലേക്കാണ് .
ആദിത്യയെ വിക്ഷേപിക്കുന്നത്.
അവലംബം അഖില വിജ്ഞാന കോശം (ഡി.സി.ബുക്ക്സ്) D.K. Illustrated Family Encyclopedia
പുറത്തേക്കുള്ള കണ്ണികൾ Wikimedia Commons has media related to Corona .
Corona എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
NASA description of the solar corona Archived 2010-02-23 at the Wayback Machine .
കൊറോണ രോഗ വ്യാപനവും,ചരിത്രവും Archived 2020-07-19 at the Wayback Machine .
കൊറോണ (വിവക്ഷകൾ)
കൊറോണ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കൊറോണ വൈറസ് കൊറോണ വൈറസ് രോഗം 2019 സോളാർ കൊറോണ കൊറോണ (ഒപ്റ്റിക്കൽ പ്രതിഭാസം) കൊറോണ സീലിയാറിസ് : മനുഷ്യനേത്രത്തിലെ സീലിയറി ബോഡിയുടെ ഒരു ഭാഗം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ജോൺ കീറ്റ്സ് ഇംഗ്ലീഷ് വിലാസം https://ml.wikipedia.org/wiki/John_Keats
കാല്പനിക യുഗത്തിലെ ഒരു ഇംഗ്ലീഷ് കവിയാണ്‌ ജോൺ കീറ്റ്സ് (ജനനം: 31 ഒക്ടോബർ 1795 മരണം: 23 ഫെബ്രുവരി 1821).
കീറ്റ്സിന്റെ രചനകളെല്ലാം 1817-നും 1820-നും ഇടയ്ക്കുള്ള മൂന്നു വർഷക്കാലത്തിനിടെ വെളിച്ചം കണ്ടവയാണ്‌.
ആദ്യ കവിതകളുടെ പ്രസിദ്ധീകരണത്തിനു വെറും നാലു വർഷത്തിനു ശേഷം, 25-ആമത്തെ വയസ്സിൽ അന്തരിച്ച കീറ്റ്സ്, ഇംഗ്ലീഷ് സാഹിത്യത്തിന്റെ ചരിത്രത്തിലെ ഏറ്റവും ശ്രദ്ധേയനായ പ്രതിഭകളിൽ ഒരാളും, ബൈറണും ഷെല്ലിക്കും ഒപ്പം കാല്പനിക പ്രസ്ഥാനത്തിന്റെ നായകസ്ഥാനിയും ആയി വിലയിരുത്തപ്പെടുന്നു.
ജീവിതകാലത്ത് ഏറെ അനുഭാവപൂർ‌വ്വമല്ല സാഹിത്യലോകം കീറ്റ്സിനെ സ്വീകരിച്ചത്; എന്നാൽ മരണാനന്തരം അദ്ദേഹത്തിന്റെ പ്രശസ്തി വളരുകയും, അൽഫ്രെഡ് ലോഡ് ടെന്നിസൻ, വിൽഫ്രഡ് അവൻ എന്നിവരടക്കമുള്ള പിൽക്കാലകവികളെ  നിർണ്ണായകമായി സ്വാധീനിക്കുകയും ചെയ്തു.
തോമസ് കീറ്റ്സിന്റേയും ഫ്രാൻസസ് ജെന്നിങ്ങ്സ് കീറ്റ്സിന്റേയും മൂത്ത സന്താനമായി 1795 ഒക്ടോബർ 31-നാണ്‌ ജോൺ കീറ്റ്സ് ജനിച്ചത്.
പിന്നീട്   മൂന്നു സഹോദരന്മാരും ഒരു സഹോദരിയുമുണ്ടായെങ്കിലും ഏറ്റവും ഇളയ സഹോദരൻ എഡ്‌വേഡ്, ശൈശവത്തിൽ തന്നെ മരിച്ചു.
ജോർജ്ജ് (1797–1841), തോമസ് (1799–1818), എന്നീ സഹോദരന്മാരും "ഫാനി" എന്ന വിളിപ്പേർ വീണ ഫ്രാൻസ് മേരി(1803–89) എന്ന സഹോദരിയുമായിരുന്നു മറ്റുള്ളവർ.
മദ്ധ്യലണ്ടനിലാണ്‌ ജോൺ കീറ്റ്സ് ജനിച്ചതെന്നു കരുതപ്പെടുന്നെങ്കിലും കൃത്യമായ ജന്മസ്ഥാനം നിശ്ചയമില്ല.
മൂത്ത മകനായ ജോണിന്റെ  ജന്മകാലത്ത്, പിതാവായ  തോമസ് കീറ്റ്സ്, ഹൂപ്പ്ആൻഡ് സ്വാൻ എന്ന മദ്യശാലയിലെ വില്പനക്കാരനായിരുന്നു.
പിൽക്കാലത്ത് തന്റെ തന്നെ ഉടമസ്ഥതയിലായ ആ സ്ഥാപനത്തിലാണ് തോമസ് കീറ്റ്സ്‌ കുറേക്കാലം കുടുംബത്തോടൊപ്പം താമസിച്ചിരുന്നത്.
മൂർഗേറ്റ് തീവണ്ടി സ്റ്റേഷനടുത്ത് ഇന്നുള്ള "കീറ്റ്സ് അറ്റ് ദ ഗ്ലോബ്" മദ്യശാല അതിന്റെ പിന്തുടർച്ചയാണ്‌.
ശൈശവത്തിൽ കുഞ്ഞുകുട്ടികൾക്കുള്ള ഒരു സാധാരണ പാഠശാലയിൽ ജോണിനെ അയച്ചു. 'ഈറ്റണും'   'ഹാരോയും'  പോലുള്ള മറ്റു സ്ഥാപനങ്ങളിൽ പഠിക്കാനുള്ള ധനശേഷി ഇല്ലാതിരുന്നതിനാൽ 1803-ലെ വേനൽക്കാലത്ത് അദ്ദേഹം, മുത്തച്ഛന്റേയും മുത്തച്ഛിയുടേയും വീടിനടുത്ത് എൻഫീൽഡിൽ ജോൺ ക്ലാർക്ക് എന്നൊരാൾ നടത്തിയിരുന്ന "ക്ലാർക്ക് സ്കൂളിൽ" താമസിച്ചു പഠിക്കാൻ തുടങ്ങി.
താമസിയാതെ ജോൺ ക്ലാർക്ക്, കീറ്റ്സിന്റെ സുഹൃത്തും അഭ്യുദയകാംക്ഷിയും ആയിത്തീർന്ന് അദ്ദേഹത്തിനു മേൽ വലിയ സ്വാധീനം ചെലുത്തി.
ടാസോ, ഏഡ്മണ്ട് സ്പെൻസർ തുടങ്ങിയവർ ഉൾപ്പെടെയുള്ള നവോത്ഥാന നായകന്മാരുടെ രചനകളേയും ജോർജ്ജ് ചാപ്പ്മാന്റെ ഹോമർ പരിഭാഷകളെയും കീറ്റ്സിനു പരിചയപ്പെടുത്തിയത് ക്ലാർക്കാണ്‌.
സ്കൂളിൽ ചേർന്ന് ഒൻപതു മാസം മാത്രം കഴിഞ്ഞ് ഒരു ദിവസം, സ്കൂളിൽ മകനെ സന്ദർശിച്ചു മടങ്ങുകയായിരുന്ന പിതാവ് തോമസ് കീറ്റ്സ് കുതിരപ്പുറത്തു നിന്നു വീണ്‌ തലയോട്ടി തകർന്നു മരിച്ചു.
രണ്ടു മാസത്തിനകം അമ്മ വീണ്ടും വിവാഹം കഴിച്ചു.
എന്നാൽ താമസിയാതെ ആ വിവാഹബന്ധം തകർന്നു.
വില്പത്രം എഴുതാതെ മരിച്ചിരുന്ന കീറ്റ്സിന്റെ പിതാവിന്റെ സ്വത്തെല്ലാം അതോടെ അമ്മയുടെ രണ്ടാം ഭർത്താവിന്റേതായി.
തുടർന്ന് അമ്മ, മക്കൾ നാലുപേരുമൊത്ത് അവരുടെ അമ്മ ആലീസ് ജെന്നിങ്ങ്സിനൊപ്പം എഡ്മണ്ടണിൽ താമസമാക്കി.
ഇടയ്ക്ക് അമ്മ അലഞ്ഞു തിരിഞ്ഞു നടക്കുകയും പലരോടുമൊപ്പം അവിഹിതബന്ധത്തിൽ ജീവിക്കുകയുമൊക്കെ ചെയ്തതായും പറയപ്പെടുന്നു.
ഒടുവിൽ ആരോഗ്യം തകർന്ന അവർ 1810 മാർച്ച് മാസം, കീറ്റ്സിന്റെ പതിനാലാമത്തെ വയസ്സിൽ മരിച്ചു.
അതോടെ കീറ്റ്സിന്റേയും സഹോദരങ്ങളുടേയും ചുമതല മുത്തച്ഛിയുടേതായി.
അവർ പേരക്കുട്ടികൾക്ക് രണ്ടു രക്ഷാകർത്താക്കളെ നിയമിച്ചു.
അടുത്ത ശിശിരകാലത്ത് കീറ്റ്സിനെ ക്ലാർക്ക് സ്കൂളിൽ നിന്നു മാറ്റി ശസ്ത്രക്രിയാവിദഗ്ദ്ധനും അപ്പോത്തിക്കരിയുമായ തോമസ് ഹാമ്മോണ്ടിന്റെ അടുത്ത് വൈദ്യ പരിശീലനത്തിന്  ചേർത്തു.
അടുത്ത സുഹൃത്തും സഹപാഠിയും ആയിരുന്ന ചാൾസ് കൗഡൺ ക്ലാർക്കിന്റെ അഭിപ്രായത്തിൽ, "കീറ്റ്സിന്റെ ദുരിതപൂർണ്ണമായ ജീവിതത്തിലെ ഏറ്റവും പ്രശാന്തമായ കാലം ഇതായിരുന്നു."
ഹാമോണ്ടിനൊപ്പം താമസിച്ച കീറ്റ്സ് അദ്ദേഹത്തിന്റെ ശസ്ത്രക്രിയാശാലയുടെ മച്ചിലാണ്‌ ഉറങ്ങിയിരുന്നത്.
ആദ്യരചനകൾ ചാൾസ് ബ്രൗൺ 1819-ൽ വരച്ച കീറ്റ്സിന്റെ ചിത്രം
കീറ്റ്സിന്റെ ലഭ്യമായതിൽ ഏറ്റവും ആദ്യത്തെ കവിത, "സ്പെൻസറുടെ ഒരനുകരണം"(An Imitation of Spenser) പത്തൊൻപതാമത്തെ വയസ്സിൽ 1814-ൽ എഴുതിയതാണ്‌.
1815-ൽ അദ്ദേഹം, ഇന്ന് ലണ്ടണിലെ കിങ്ങ്സ് കോളജിന്റെ ഭാഗമായ ഗൈസ് ആശുപത്രിയിൽ, തുടർന്നുള്ള വൈദ്യവിദ്യാഭ്യാസത്തിനായി രജിസ്റ്റർ ചെയ്തു.
ഒരുമാസത്തിനകം ആ ആശുപത്രിയിൽ ഏറെ ഉത്തരവാദിത്തവും അദ്ധ്വാനഭാരവും ഉള്ള "ഡ്രെസ്സർ" പദവിയിൽ നിയമിതനായി.
എഴുത്തിനുള്ള ഏറെ സമയം അപഹരിച്ച ഈ നിയുക്തി വൈദ്യവൃത്തിയിൽ തുടരുന്നതിനുള്ള അദ്ദേഹത്തിന്റെ വൈമുഖ്യം വർദ്ധിക്കാൻ കാരണമായി.
ലീ ഹണ്ടിനേയും ബൈറണേയും പോലെ കവിയായി പേരെടുക്കണമെന്ന തീവ്രമോഹം ഒരുവശത്തും, ആജീവനാന്തം അലട്ടിയ കുടുംബത്തിന്റെ സാമ്പത്തിക പരാധീനത മറുവശത്തുമായതോടെ കീറ്റ്സ് പലപ്പോഴും വിഷാദാവസ്ഥയിലായി.
"താൻ ഒരിക്കലും കവി ആവുകയില്ലെന്നും അങ്ങനെയായാൽ അതു തന്റെ നാശമായിരിക്കുമെന്നും" ജോൺ ഭയപ്പെട്ടിരുന്നതായി സഹോദരൻ ജോർജ്ജ് എഴുതിയിട്ടുണ്ട്.
1816-ൽ കീറ്റ്സിന്‌ അപ്പോത്തിക്കരിയുടെ ലൈസൻസ് കിട്ടി.
എന്നാൽ ആ വർഷം അവസാനിക്കുന്നതിനു മുൻപ്, തനിക്ക് സർജ്ജനാകേണ്ടെന്നും കവി ആകാനാണ്‌ തന്റെ ആഗ്രഹമെന്നും അദ്ദേഹം രക്ഷാകർത്താവിനെ അറിയിച്ചു.
ഗൈസ് ആശുപത്രിയിൽ ജോലിയും പ്രവൃത്തി പരിശീലനവും തുടർന്നെങ്കിലും, ഏറെ സമയം അദ്ദേഹം സാഹിത്യപഠനത്തിനു നീക്കിവച്ചിരുന്നു.
1816-ൽ, കീറ്റ്സ് ഏറെ ബഹുമാനിച്ചിരുന്ന കവി ലീ ഹണ്ട്, അദ്ദേഹത്തിന്റെ പത്രാധിപത്യത്തിലുള്ള "എക്സാമിനർ" എന്ന മുൻ‌കിട സ്വതന്ത്രമാസികയിൽ, "ഓ ഏകാന്തതേ"(O Solitude) എന്ന കീറ്റ്സിന്റെ കവിത പ്രസിദ്ധീകരിക്കാൻ സമ്മതിച്ചു.
അദ്ദേഹത്തിന്റെ ആദ്യമായി പ്രസിദ്ധീകരിക്കപ്പെട്ട കവിത അതായിരുന്നു.
അത് കീറ്റ്സിന്റെ സുവർണ്ണദിനം ആയിരുന്നെന്ന് സുഹൃത്ത് ചാൾസ് കൗഡൺ ക്ലാർക്ക് പറയുന്നു.
അദ്ദേഹത്തിന്റെ കവിത്വമോഹം പരിഹാസ്യമായിരുന്നില്ലെന്നതിന്റെ ആദ്യത്തെ തെളിവായിരുന്നു അത്.
ഹണ്ട് കീറ്റ്സിന്റെ കവിത പ്രസിദ്ധപ്പെടുത്തിയെങ്കിലും അവർ അപ്പോഴും കണ്ടുമുട്ടിയിരുന്നില്ല.
ആ വർഷം വേനൽക്കാലത്ത് അദ്ദേഹം എഴുതാനായി ക്ലാർക്കിനൊപ്പം, തീരദേശനഗരമായ മർഗേറ്റിലേയ്ക്ക് പോയി.
അവിടെ കീറ്റ്സ് "കാലിഡോർ"(calidore) എന്ന കവിത എഴുതി തുടങ്ങുകയും പലരുമായുള്ള ദീർഘമായ കത്തിടപാടുകളിലൂടെ തന്റെ ആശയങ്ങൾ പ്രകടിപ്പിക്കുന്ന പതിവ് തുടങ്ങുകയും ചെയ്തു.
ഒക്ടോബർ മാസത്തിൽ ക്ലാർക്ക് കീറ്റ്സിനെ, ബൈറണേയും ഷെല്ലിയേയും പോലുള്ളവരുടെ സുഹൃത്തും പിടിപാടുള്ളവനുമായ കവി ലീ ഹണ്ടിനെ നേരിട്ടു പരിചയപ്പെടുത്തി.
അഞ്ചുമാസത്തിനകം കീറ്റ്സിന്റെ ആദ്യത്തെ സമാഹാരം "കവിതകൾ" എന്ന പേരിൽ പ്രസിദ്ധീകരിച്ചു.
ആ സമാഹാരം നിരൂപകരുടെ അംഗീകാരം നേടുന്നതിൽ പരാജയപ്പെട്ടു.
എങ്കിലും കീറ്റ്സിനേയും ഷെല്ലി, ജോൺ ഹാമിൽട്ടൺ റെയ്‌നോൾഡ്സ് എന്നിവരേയും കുറിച്ച് "മൂന്നു യുവകവികൾ" എന്ന പ്രബന്ധത്തിന്റെ പ്രസിദ്ധീകരണവുമായി ഹണ്ട് മുന്നോട്ടുപോയി.
"ചാപ്പ്മാന്റെ ഹോമർ ആദ്യം കണ്ടപ്പോൾ"(on First seeing Chapman's Homer) എന്ന കീറ്റ്സിന്റെ കവിത ലേഖനത്തിനൊപ്പം ചേർത്ത അദ്ദേഹം കീറ്റ്സിൽ നിന്ന് ഇനിയും കൂടുതൽ പ്രതീക്ഷിക്കാം എന്ന ഉറപ്പും കൊടുത്തിരുന്നു.
തന്റെ സുഹൃത്തുക്കളായ പല പ്രധാനികളേയും ഹണ്ട് കീറ്റ്സിനു പരിചയപ്പെടുത്തി.
"ദ ടൈംസ്" പത്രത്തിന്റെ പത്രാധിപർ തോമസ് ബാൺസ്, പ്രഖ്യാതലേഖകൻ ചാൾസ് ലാമ്പ്, സംഗീതജ്ഞൻ വിൻസന്റെ നോവെല്ലോ, കവി ജോൺ ഹാമിൽട്ടൻ റെയ്നോൾഡ്സ് എന്നിവർ അവരിൽ ചിലരായിരുന്നു.
റെയ്നോൾഡ്സ് കീറ്റ്സിന്റെ അടുത്ത സുഹൃത്തായി.
കവിയുടെ ജീവിതത്തിലെ ഒരു നിർണ്ണായകഘട്ടമായിരുന്നു അത്.
ഒരു "പുതിയ കവിതാപ്രസ്ഥാനത്തിന്റെ" പ്രതിനിധിയായി അദ്ദേഹം കണക്കാക്കപ്പെടാൻ തുടങ്ങി.
ഇക്കാലത്ത് കീറ്റ്സ് സുഹൃത്തായിരുന്ന ബെയ്‌ലിക്ക് ഇങ്ങനെ എഴുതി: "ഹൃദയാഭിലാഷങ്ങളുടെ വിശുദ്ധിയിലും ഭാവനയുടെ സത്യത്തിലും അല്ലാതെ മറ്റൊന്നിലും എനിക്കു വിശ്വാസമില്ല — ഭാവന കണ്ടെത്തുന്ന സൗന്ദര്യം സത്യമല്ലാതാവുക വയ്യ."
ഈ വരികളാണ്‌ പിന്നീട്, "യവനകലശത്തിന്‌ അർച്ചനാകാവ്യം" (Ode on a Grecian Urn) എന്ന കവിതയുടെ അവസാനഭാഗത്തെ 'സൗന്ദര്യം സത്യമാണ്‌, സത്യം സൗന്ദര്യവുമാണ്‌' – അതുമാത്രമാണ്‌ / ഭൂമിയിൽ അറിയാവുന്നതും, അറിയേണ്ടതും" എന്ന പ്രസിദ്ധമായ വരികളായി പരിണമിച്ചത്. എൻഡിമിയൻ എൻഡിമിയന്റെ കൈയെഴുത്തുപ്രതിയുടെ ഒന്നാം പുറം - "സുന്ദരമായത് നിത്യാനന്ദമാണ്‌" എന്നാണ്‌ തുടക്കം
അക്കാലത്ത് എഴുതി പ്രസിദ്ധീകരിച്ച "എൻഡിമിയൻ" (Endymion) എന്ന കവിതയെ നിരൂപകന്മാർ നിശിതമായി വിമർശിച്ചു.
ഒരു ലേഖനമാണ്‌ കീറ്റ്സിനെ തല്ലിക്കെടുത്തിയതെന്ന(snuffed out) ബൈറന്റെ പ്രസിദ്ധമായ നിരീക്ഷണത്തിനു കാരണം ഇതാണ്‌.
അങ്ങേയറ്റം രൂക്ഷമായ നിരൂപണങ്ങളിലൊന്ന്, ജോൺ വിൽസൻ ക്രോക്കറുടേതായി ക്വാർട്ടർലി റിവ്യൂ എന്ന പ്രസിദ്ധീകരണത്തിൽ 1818 ഏപ്രിൽ മാസം വന്നതാണ്‌.
[...] ഈ എഴുത്തുകാരനിൽ ഭാഷാപരമായ കഴിവും, ഭാവനയുടെ കിരണങ്ങളും, പ്രതിഭയുടെ ശകലങ്ങളും ഇല്ലെന്ന് നാം പറയില്ല – അയാളിൽ അതെല്ലാമുണ്ട്; എന്നാൽ അയാൾ, "പൊങ്ങച്ചക്കവിത" എന്ന് മറ്റാരോ വിളിച്ച പ്രസ്ഥാനത്തിന്റെ അനുയായി ആണെന്നതാണ്‌ ദുഃഖകരമായ സത്യം'; തീർത്തും അപ്രസക്തമായ ആശയങ്ങളെ തീർത്തും അസംസ്കൃതമായ ഭാഷയിൽ അവതരിപ്പിക്കുകയാണ്‌ അതിന്റെ രീതി[...] കൃതി മുഴുവൻ എടുത്താലും, പൂർണ്ണമായ ഒരാശയം ഉൾക്കൊള്ളുന്ന തികവുറ്റ രണ്ടു വരികൾ പോലും കണ്ടു കിട്ടില്ല.
ഒരു വിഷയത്തിൽ നിന്ന് മറ്റൊന്നിലേയ്ക്ക് അയാൾ ഓടിനടക്കുന്നു, ആശയക്കൂട്ടങ്ങളെയെന്നതിനു പകരം സ്വരക്കൂട്ടങ്ങളെ പിന്തുടരുന്നു.
"ബ്ലാക്ക് വുഡ്സ്" മാസികയിൽ ജോൺ ഗിബ്സൻ ലോക്കാർട്ട് ഇങ്ങനെ എഴുതി.
മനുഷ്യബോധത്തിന്റെ രോഗം എത്ര നിസാരമണെങ്കിലും, കാണുന്നവരെ വിഷമിപ്പിക്കുന്നു; എന്നാൽ കഴിവുള്ളൊരു മനസ്സ് ഭ്രാന്തിലേയ്ക്ക് വഴുതി വീണിരിക്കുന്നതു കാണുമ്പോൾ ഉണ്ടാകുന്ന ദുഃഖം പത്തിരട്ടിയാണ്‌.
മിസ്റ്റർ ജോൺ കീറ്റ്സിന്റെ കാര്യം നാം പരിഗണിക്കുന്നത് വലിയ ദുഃഖത്തോടെയാണ്‌.
[...] പട്ടണത്തിലെ കൊള്ളാവുന്ന ഒരു വൈദ്യന്റെ കീഴിൽ കുറേ വർഷങ്ങൾക്കു മുൻപ് അയാൾ പരിശീലനത്തിനു ചേർന്നതായിരുന്നു.
എന്നാൽ പെട്ടെന്നുണ്ടായ ഒരു രോഗം എല്ലാം നശിപ്പിച്ചു.
[...] ഒന്നോ രണ്ടോ പ്രാവശ്യം അലട്ടിയ ശേഷം അത് അയാളെ വിട്ടുപോകുമെന്ന പ്രതീക്ഷയിലായിരുന്നു കുറേക്കാലമായി നാം; എന്നാൽ അടുത്തകാലത്തായി രോഗം മൂർച്ഛിച്ചിരിക്കുന്നു.
നേരത്തേ കണ്ട "കവിതകൾ" (എന്ന പുസ്തകത്തിന്റെ) ഉന്മാദം തന്നെ വല്ലാത്തതായിരുന്നു; എന്നാൽ "എൻഡിമിയൻ" പ്രകടിപ്പിക്കുന്ന ശാന്തവും സ്ഥിരവും, മാറാത്തതുമായ ഭ്രാന്തിനെപ്പോലെ അതു നമ്മെ ഭയപ്പെടുത്തിയില്ല". [...] "പട്ടിണിക്കവി" ആയിരിക്കുന്നതിൽ ബുദ്ധിയും നല്ലതും "പട്ടിണിവൈദ്യൻ" ആയിരിക്കുന്നതാണ്‌; അതു കൊണ്ട് മിസ്റ്റർ ജോൺ, അപ്പോത്തിക്കിരിക്കടയിലേയ്ക്കും അവിടത്തെ വച്ചുകെട്ടുകളിലേയ്ക്കും, ഗുളികകളിലേയ്ക്കും, ലേപനങ്ങളിലേയ്ക്കും മരുന്നുപെട്ടികളിലേയ്ക്കും മടങ്ങിപ്പോവുക.
ഹണ്ടിന്റേയും അദ്ദേഹത്തിനൊപ്പമുണ്ടായിരുന്ന വില്യം ഹാസ്ലിറ്റിന്റേയും, പ്രത്യേകിച്ച് കീറ്റ്സിന്റേയും കവിതകളെ പരാമർശിക്കാൻ "പൊങ്ങച്ചക്കവിത" എന്ന പ്രയോഗം കണ്ടെത്തിയത് ബ്ലാക്ക് വുഡ്സ് മാസികയിലെ ഈ ലോക്കാർട്ട് ആയിരുന്നു.
അവരെ ഇങ്ങനെ പരിഹസിച്ചതിനു പിന്നിൽ സാഹിത്യപരമായ കാരണങ്ങളേക്കാൾ രാഷ്ട്രീയമായിരുന്നു—വിദ്യാഭ്യാസവും അഭിജാതപശ്ചത്തലവും കുറഞ്ഞ യുവസാഹിത്യകാരന്മാരെയാണ്‌ ആ വിമർശനം ലക്ഷ്യമാക്കിയത്.
ഈറ്റൺ, ഹാരോ, ഓക്സ്ബ്രിഡ്ജ് പശ്ചാത്തലങ്ങളുള്ളവരോ ഉപരിവർഗ്ഗസന്തതികളോ അല്ലായിരുന്നു ഈ കവികൾ.
അനാരോഗ്യവും ലണ്ടൻ ജീവിതത്തിലെ അസന്തുഷ്ടിയും കൊണ്ടു വലഞ്ഞ കീറ്റ്സ് 1817 ഏപ്രിൽ മാസം, സഹോദരന്മാർക്കൊപ്പം വെൽ വാക്ക് എന്ന സ്ഥലത്തേയ്ക്ക് താമസം മാറ്റി.
ക്ഷയരോഗബാധിതനായിരുന്ന സഹോദരൻ ടോമിനെ, കീറ്റ്സും സഹോദരൻ ജോർജ്ജും ചേർന്നു പരിചരിച്ചു.
ഹണ്ടിന്റേയും അദ്ദേഹത്തിന്റെ കൂട്ടത്തിലുള്ള മറ്റുള്ളവരുടേയും വീടുകൾക്കും പ്രസിദ്ധ കവി കോളറിഡ്ജ് താമസിച്ചിരുന്ന ഹൈഗേറ്റിനും അടുത്തായിരുന്നു ഈ താമസസ്ഥലം.
1818 ജൂണിൽ കീറ്റ്സ്, സുഹൃത്ത് ചാൾസ് ആർമിറ്റേജ് ബ്രൗണിനൊപ്പം സ്കോട്ട്ലണ്ട്, അയർലണ്ട്, തടാകജില്ല(Lake District) എന്നിവിടങ്ങളിൽ കാൽനടയായി ചുറ്റിക്കറങ്ങാൻ തുടങ്ങി.
സഹോദരൻ ജോർജ്ജും അയാളുടെ ഭാര്യ ജോർജിയാനയും ലാങ്കാഷയർ വരെ അവരെ അനുഗമിക്കുകയും അവിടന്ന് ലിവർപൂളിലേയ്ക്കു പോവുകയും ചെയ്തു.
ലിവർപൂളിൽ നിന്ന് ആ ദമ്പതികൾ അമേരിക്കയിലേയ്ക്ക് കപ്പൽ കയറി.
ജൂലൈ മാസത്തിൽ മുൾ ദ്വീപിൽ കാൽ നടയായി സഞ്ചരിക്കുമ്പോൾ, കീറ്റ്സിന്‌ കടുത്ത ജലദോഷം പിടിപെട്ടു.
"പനിച്ചും മെലിഞ്ഞും ഇരുന്ന ശരീരം യാത്ര തുടരാവുന്ന അവസ്ഥയിൽ അല്ലായിരുന്നു".
തിരികെ എത്തിയ കീറ്റ്സ് ടോമിനെ ശുശ്രൂഷിക്കുന്നതു തുടർന്നു, സ്വയം രോഗത്തിന്റെ അപകടത്തിൽ പെടുത്തുകയും ചെയ്തു.
"കുടുംബരോഗം" എന്നു പറയാവുന്ന ക്ഷയം അദ്ദേഹത്തെ പിടികൂടിയത് ഈ ഘട്ടത്തിലാണെന്ന് ചില ജീവചരിത്രകാരന്മാർ കരുതുന്നു.
1818 ഡിസംബർ ഒന്നാം തിയതി ടോം കീറ്റ്സ് മരിച്ചു.
അത്ഭുതവർഷം ഇടത്തു വശത്തു കാണുന്നത് കീറ്റ്സ് താമസിച്ചിരുന്ന വെന്റ്‌വർത്ത് പ്ലേസാണ്‌
താൻ നേരത്തേ താമസിച്ചിരുന്ന വെൽ വാക്കിൽ നിന്ന് പത്തുമിനിറ്റു മാത്രം ദൂരത്ത് സുഹൃത്ത് ചാൾസ് ആർമിറ്റേജ് ബ്രൗൺ പുതുതായി പണികഴിപ്പിച്ച വെന്റ്‌വർത്ത് പ്ലേസ് എന്ന വീട്ടിലേയ്ക്ക് കീറ്റ്സ് താമസം മാറ്റി.
1818-ലെ ശൈത്യകാലം ബുദ്ധിമുട്ടുകൾ നിറഞ്ഞതെങ്കിലും അദ്ദേഹത്തിന്റെ ഏറ്റവും പക്വമായ രചനകൾ ജനിച്ച അത്ഭുതവർഷത്തിന്റെ(annus mirabilis) തുടക്കം കൂടിയായിരുന്നു.
ഇംഗ്ലീഷ് കവികളേയും കവിത്വസ്വത്വത്തേയും കുറിച്ച് വില്യം ഹാസ്ലിറ്റ് നടത്തിയ ഒരു പ്രസംഗപരമ്പര കീറ്റ്സിനെ ആഴത്തിൽ സ്വാധീനിച്ചു.
പുതിയ വീട്ടിൽ 1819 ഏപ്രിൽ-മേയ് മാസങ്ങളിലാണ്‌ അദ്ദേഹത്തിന്റെ ആറു അർച്ചനാകാവ്യങ്ങളിൽ(Odes) അഞ്ചും പിറന്നത്.
"ആത്മാവിനുള്ള അർച്ചനാകാവ്യം"(Ode To Psyche) എന്ന കവിതയിലായിരുന്നു ആ പരമ്പരയുടെ തുടക്കം എന്നല്ലാതെ ഏതു ക്രമത്തിലാണ്‌ അതു പിറന്നതെന്ന് നിശ്ചയമില്ല.
തോട്ടത്തിലെ ഒരു മൾബെറിച്ചെടിയുടെ കീഴിലിരുന്നാണ്‌ "രാപ്പാടിയോടുള്ള അർച്ചന"(Ode to Nightingale) കീറ്റ്സ് എഴുതിയതെന്ന് ബ്രൗൺ പറയുന്നു.
ബ്രൗൺ എഴുതി,
1819-ലെ വസന്തകാലത്ത് ഒരു രാപ്പാടി എന്റെ വീടിനടുത്ത് കൂടുവെച്ചിരുന്നു.
അവളുടെ പാട്ട് കീറ്റ്സിന്‌ ശാന്തിയും സന്തുഷ്ടിയും നൽകി; ഒരു പ്രഭാതത്തിൽ അദ്ദേഹം ഭക്ഷണമേശയിൽ നിന്ന് തന്റെ കസേരയെടുത്ത് പുൽത്തകിടിയിലെ പ്ലം മരത്തിന്റെ ചുവട്ടിലെത്തി.
അവിടെ അദ്ദേഹം രണ്ടുമൂന്നു മണിക്കൂർ ഇരുന്നു.
തിരികെ വന്നപ്പോൾ കയ്യിലുണ്ടായിരുന്ന കടലാസു തുണ്ടുകൾ അദ്ദേഹം പുസ്തകങ്ങൾക്കു പുറകിൽ ഒളിച്ചു വയ്ക്കുന്നതും ഞാൻ ശ്രദ്ധിച്ചു.
അന്വേഷിച്ചപ്പോൾ ആ നാലഞ്ചു കടലാസു തുണ്ടുകളിൽ രാപ്പാടിയുടെ പാട്ടിനോടുള്ള അദ്ദേഹത്തിലെ കവിയുടെ പ്രതികരണമാണ്‌ ഉണ്ടായിരുന്നതെന്ന് മനസ്സിലായി.
ബ്രൗണിനൊപ്പം വീടിന്റെ കൂട്ടുടമസ്ഥനായിരുന്ന ദിൽക്ക്, 1848 -ൽ ഇറങ്ങിയ കീറ്റ്സിന്റെ ജീവചരിത്രത്തിൽ കൊടുത്തിരുന്ന ഈ കഥയെ ശക്തിയായി നിഷേധിക്കുന്നു.
വെറും പകൽക്കിനാവെന്ന് അതിനെ അദ്ദേഹം വിശേഷിപ്പിച്ചു.
1819-ൽ തന്നെ കീറ്റ്സ് "വിശുദ്ധ ആഗ്നസിന്റെ പൂർ‌വസന്ധ്യ"(The Eve of St. Agnes), "ദയയില്ലാത്ത പെൺകൊടി"(La Belle Dame Sans Merci), "ഹൈപ്പെറിയൺ"(Hyperion), "ലാമിയ"(Lamia), "ഓഥോ"(Otho) എന്നീ കവിതകളും എഴുതി.
"ഫാൻസി"(Fancy), "ആവേശത്തിന്റേയും ഉത്സാഹത്തിമിർപ്പിന്റേയും ഗായകർ"(Bards of passion and of mirth) എന്നീ കവിതകൾക്കു പ്രേരണയായത് ഉദ്യാനങ്ങളായിരുന്നു.
സെപ്തംബർ മാസത്തിൽ, സാമ്പത്തിക പരാധീനതയിലായിരുന്ന അദ്ദേഹം, ഒരു പുതിയ കവിതാസമാഹാരവുമായി തന്റെ പ്രസാധകരെ സമീപിച്ചു.
എന്നാൽ അവരെ ബോദ്ധ്യപ്പെടുത്താൻ അദ്ദേഹത്തിനു കഴിഞ്ഞില്ല.
"ലാമിയ"-യിൽ ചിന്താക്കുഴപ്പം നിറഞ്ഞിരിക്കുന്നതായി അവർക്കു തോന്നി.
"സെയിന്റ് ആഗ്നസ്" തരം താണ മടുപ്പിന്റെ സൃഷ്ടിയും പെണ്ണുങ്ങൾക്കു വായിക്കാൻ പറ്റാത്തതും ആണെന്നും അവർ നിരീക്ഷിച്ചു.
കീറ്റ്സിന്റെ ജീവിതകാലത്ത് അവസാനമായി പ്രസിദ്ധീകരിച്ച അദ്ദേഹത്തിന്റെ കവിതകൾ, — ലാമിയാ, ഇസബെല്ലാ, വിശുദ്ധ ആഗ്നസിന്റെ പൂർ‌വസന്ധ്യ, മറ്റു കവിതകൾ —എന്ന 1820 ജൂലൈ മാസത്തിലെ സമാഹാരമായിരുന്നു.
"കവിതകൾ" "എൻഡിമിയൺ" എന്നീ മുൻ‌സമാഹാരങ്ങൾക്കു കിട്ടിയതിനേക്കാൾ മെച്ചപ്പെട്ട സ്വീകരണം അതിനു ലഭിച്ചു.
"എക്സാമിനർ", "എഡിൻബറോ സമീക്ഷ" എന്നീ പ്രസിദ്ധീകരണങ്ങൾ അതിനെ അനുകൂലമായി പരിഗണിച്ചു.
അക്കാലത്ത് കീറ്റ്സ് താമസിച്ചിരുന്ന വെന്റ്‌വർത്ത് ഹൗസ് ഇപ്പോൾ കീറ്റ്സിന്റെ പേരിൽ മ്യൂസിയമാണ്‌.
ഫാനി ബ്രാൺ, ഇസബെല്ലാ ഫാനി, 1815-നടുത്തെങ്ങോ സ്പടികഛായാഗ്രഹണവിദ്യ(Ambrotype) ഉപയോഗിച്ച് എടുത്ത ചിത്രം
കത്തുകളിലൂടെയും കവിതകളുടെ ആദ്യരൂപങ്ങളിലൂടെയും ഫാനി എന്നറിയപ്പെട്ടിരുന്ന  ഫ്രാൻസസ് ബ്രാണിനെ കീറ്റ്സ് ആദ്യം കണ്ടുമുട്ടിയത് 1818-ൽ സെപ്തംബറിനും നവംബറിനും ഇടയ്ക്കായിരുന്നെന്ന് അനുമാനിക്കാം.
18 വയസ്സുണ്ടായിരുന്ന ഫാനി, വെന്റ്‌വർത്ത് പ്ലേസിലെ ദിൽക്കെ കുടുംബത്തോടൊപ്പം താമസിക്കാൻ തുടങ്ങുന്നതിനു മുൻപ് അവരെ സന്ദർശിക്കുക പതിവുണ്ടായിരുന്നിരിക്കാം.
കീറ്റ്സിനെപ്പോലെ ഫാനിയും ലണ്ടൺകാരി ആയിരുന്നു.
– 1800 ആഗസ്റ്റ് 9-ന്‌ ഹാമ്പ്സ്റ്റീഡിനടുത്തുള്ള വെസ്റ്റ് എൻഡ് ഗ്രാമത്തിലായിരുന്നു അവരുടെ ജനനം.
കീറ്റ്സിന്റെ പിതാവിനെപ്പോലെ അവളുടെ മുത്തച്ഛനും ഒരു ഭോജനശാല നടത്തിയിരുന്നു.
അവളുടെ കുടുംബത്തിലും പലർക്കും ക്ഷയരോഗം പിടിച്ചിരുന്നു.
കീറ്റ്സിന്റെ അമ്മയുടേയും സഹോദരിയുടേയും ആദ്യനാമം തന്നെയായിരുന്നു അവൾക്കും.
തുന്നൽ വേലയിലും ഭാഷകളിലും, ചടുലമായ സംഭാഷണത്തിലും സമർത്ഥയായിരുന്നു അവൾ.
അവൾ തന്നെക്കുറിച്ചു തന്നെ എഴുതിയത് ഇതാണ്‌: "ഞാൻ ഒരു വലിയ കവിതവായനക്കാരിയല്ല" എന്നാൽ "നാടകീയതകളെ ഇഷ്ടപ്പെടുന്നു".
1818 നവംബറിൽ കീറ്റ്സിനും ഫാനിക്കുമിടയിൽ അടുപ്പം വളർന്നെങ്കിലും അപ്പോൾ കീറ്റ്സിന്റെ ശുശ്രൂഷയിൽ ഇരുന്ന ടോം കീറ്റ്സിന്റെ ആസന്നമായിരുന്ന മരണത്തിന്റെ നിഴൽ വീണപ്രേമമായിരുന്നു അവരുടേത്.
അതേ വർഷം തന്നെ കണ്ടുമുട്ടിയ മറ്റൊരു പെൺകുട്ടിയും കീറ്റ്സിനെ ആകർഷിച്ചു – ഇസബല്ലാ ജോൺസ് എന്നായിരുന്നു അവളുടെ പേര്‌ – "സൗന്ദര്യവും, പ്രതിഭയും, ബുദ്ധിയും" തികഞ്ഞവളായിരുന്നു ഇസബല്ലാ.